Lisa 1

**HANKELEPING**

*/kuupäev digiallkirjas/*

.............................. (registrikood .....................), mida esindab juhatuse liige .................... (edaspidi tellija)

ja

\_\_\_\_\_\_\_\_\_\_(registrikood \_\_\_), mida esindab juhatuse liige \_\_\_\_\_\_\_\_ (edaspidi töövõtja),

edaspidi koos nimetatud pooled ja eraldi pool, leppisid käesolevas hanke- ja töövõtulepingus (edaspidi leping) kokku alljärgnevas:

1. **Lepingu objekt**
   1. Lepingu objektiks on **................ mahasõidu ja parkla ehitus**, samuti nimetatud ehitustöödega seotud tööde teostamine töövõtja riisikol lepingu punktis 2 loetletud lepingu dokumentidega määratud mahus ja tingimustel (edaspidi ehitustööd) ning muude kaasnevate tööde teostamine (edaspidi kõik käesolevas punktis nimetatud tööd kokku tööd).
   2. Tööd loetakse lõpetatuks ja töövõtja vastavad kohustused täidetuks, kui lepingus nimetatud tööd on vastavalt lepingus sätestatud tingimustele kohasel viisil teostatud õigusaktidega nõutud ehitamise tehnilised dokumendid on tellijale üle antud, tööd vastavad kõikidele kvaliteedi- ja muudele nõuetele ning on sellekohaste tööde üleandmise-vastuvõtmise aktide alusel tellijale üle antud.
   3. Töövõtja kinnitab, et ta on esmase vaatluse tulemusel teadlik ehitusplatsi seisukorrast lepingu sõlmimise hetkel ning ta on täielikult teadlik kõikidest tööga seonduvatest seadustest, kehtestatud ehituseeskirjadest, -normatiividest ja -standarditest, ametkondlikest määrustest ja muudest õigusaktidest ning kohustub neid kõrvalekaldumisteta ja ilma täiendava hüvituse nõudmiseta täitma ning ta on põhjalikult tutvunud lepingu dokumentidega.
2. **Lepingu dokumendid**
   1. Lepingu lisad:
      1. hanke alusdokumendid (lisa 1);
      2. pakkumuse maksumus/töömahutabel (lisa 2);
3. **Tähtajad**

Töö teostamise lõpptähtaeg on 30.09.2023. Tööde lõpptähtajaks peavad olema lõpetatud kõik tööd, esitatud tellijale täitedokumentatsioon ja poolte poolt allkirjastatud tööde üleandmise-vastuvõtmise akt.

1. **Lepingu tasu** 
   1. Töö maksumus kvaliteetselt ja tähtaegselt tehtud töö eest on **…** eurot, millele lisandub käibemaks, kokku **…** eurot (edaspidi tasu).
   2. Lepingus kokkulepitud tööde mahu muutumisel (suurenemisel või vähenemisel) võetakse muudatuse aluseks vastava töö ühikuhind, mille alusel korrigeeritakse tehtavate tööde maksumust.
   3. Tasu nõudmiseks esitab töövõtja tellijale arve. Tehtud tööde eest tasumise aluseks on lepingu kohaselt vormistatud tehtud tööde akt koos arvega. Tellija tasub töövõtjale 14 kalendripäeva jooksul pärast lepingu kohaselt vormistatud tehtud tööde akti ja arve saamist.
2. **Töövõtja kohustused**
   1. Töövõtja teeb töö vastavuses lepinguga, kehtivate õigusaktidega ja ehitusnõuete ning standarditega.
   2. Töövõtja kohustub:
      1. vastutama ehitusobjektil töö tegemisel võimaliku kaasneva kahju tekitamise eest keskkonnale, liiklejatele, erakinnistute omanikule või tee haldajale;
      2. teatama vigadest või ebatäpsustest töömahutabelis tellijale viivitamatult, kuid mitte hiljem kui nelja tööpäeva jooksul alates vea või ebatäpsuse avastamisest. Vigadest või ebatäpsustest mitteteatamise või mittevastava teatamise korral puudub töövõtjal õigus nõuda tähtaegade pikendamist või vabandada kvaliteedinõuetest mittekinnipidamist;
      3. alltöövõtjate muutmise või uute alltöövõtjate kaasamise eelnevalt tellijaga kirjalikult kooskõlastama;
      4. töö tegemisel kasutama õigusaktide nõuete kohaselt tõendatud tee-ehitusmaterjale ja tooteid ning esitama materjalide vastavusdeklaratsioonid enne tööde algust omanikujärelevalvele kooskõlastamiseks;
3. **Tellija kohustub:**
   1. tasuma töövõtjale lepingule vastava töö eest;
   2. tagama töö tegemise ajaks tellija esindaja või omanikujärelevalve;
   3. edastama töövõtjale informatsiooni, mis tellija parima äranägemise kohaselt võib aidata kaasa ehitustööde optimaalsemale tegemisele;
   4. teatama töövõtjale nii töö tegemise ajal kui ka pärast töö vastuvõtmist avastatud mittevastavustest lepingule mõistliku aja jooksul pärast vastavate asjaolude avastamist.
4. **Arveldused, tööde arvestus, tööde üleandmine-vastuvõtmine**
   1. Tehtud tööde arvestus toimub tegelikult tehtud tööde järgi. Töövõtja vastutav spetsialist fikseerib „Tehtud tööde aktis“ kalendrikuu jooksul tegelikult tehtud tööde mahud ja arvutab tööde maksumused. Töövõtja vastutav isik esitab „Tehtud tööde akti“, ja kaetud tööde aktid “Tehtud tööde aktis” kajastatud tööde kohta omanikujärelevalvele allakirjutamiseks. Omanikujärelevalve esitab kontrollitud ja allkirjastatud “Tehtud tööde akti” tellija esindajale.
   2. Tellija kontaktisik on kohustatud saadud akti seitsme tööpäeva jooksul allkirjastama või esitama kirjaliku põhjenduse allkirjastamisest keeldumise kohta.
   3. Töövõtja peab vormistama ja esitama arve tehtud tööde kohta 7 päeva jooksul pärast tehtud tööde akti allkirjastamist tellija esindaja poolt.
   4. Tehtud tööde eest tasumise aluseks on lepingukohaselt vormistatud „Tehtud tööde akt“ koos arvega. Tellija tasub töövõtjale 14 kalendripäeva jooksul pärast lepingukohaselt vormistatud tehtud tööde akti ja arve saamist.
   5. Lõpetatud töö võtab vastu Tellija esindaja pärast töövõtjalt saadud ja omanikujärelevalvega kooskõlastatud kirjaliku teate saamist töö valmimise kohta. Tööde vastuvõtmine toimub ehitustööde üleandmise-vastuvõtmise akti alusel.
   6. Töö loetakse vastuvõetuks ja garantiiperiood algab ehitustööde üleandmise-vastuvõtmise aktil märgitud kuupäevast alates.
5. **Garantii**
   1. Töövõtja vastutab tööde lepingutingimustele vastavuse, ohutuse ja kvaliteedi eest garantiiaja jooksul, milleks on 36 kuud. Garantiiaeg algab tööde lõpetamise järgselt tellija poolt tööde üleandmise-vastuvõtmise aktile allkirjastamise päevale järgnevast päevast arvates. Töövõtugarantiiga on hõlmatud ka need töödes ilmnenud puudused, mis on tekkinud pärast juhusliku hävimise riisiko üleminemist tellijale.
   2. Töövõtja kohustub omal kulul parandama garantiiajal töös ilmnenud defektid ja tegematajätmised tellija poolt määratud tähtajaks.
   3. Töövõtja kohustub tellija poolt antud mõistliku tähtaja jooksul parandama ka garantiiajal ilmnenud sellised defektid ja tegematajätmised, mis takistavad objekti kasutamist ja kiirendavad selle lagunemist. Kui töövõtja ei tee vajalikke parandusi etteantud aja jooksul, on tellijal õigus tellida need tööd mujalt ja nõuda selleks tehtud kulude hüvitamist töövõtja poolt.
6. **Vastutus**
   1. Töövõtja vastutab lepingu rikkumise eest, kui töö ei vasta lepingule. Töövõtja vastutab ka kõigi alltöövõtjate poolt tehtud tööde lepingule vastavuse eest.
   2. Töö loetakse muu hulgas lepingule mittevastavaks ka juhul, kui töövõtja töö üleandmisel ei esita tellijale töö juurde kuuluvat täitedokumentatsiooni.
   3. Töövõtja on kohustatud hüvitama lepingu mittetäitmise või mittekohase täitmisega tellijale tekitatud kahju ja tellija poolt seoses töövõtjapoolse lepingu rikkumisega tehtud kulutused.
   4. Tellija vastutab lepingu rikkumise eest ja on kohustatud töövõtjale hüvitama lepingu rikkumisega tekitatud kahju ning töövõtja poolt tellijapoolse lepingu rikkumisega seoses tehtud kulutused.
   5. Töövõtjal on õigus nõuda tellijalt viivist tasumisega viivitamise korral 0,2% tähtaegselt tasumata arve summast iga tasumise tähtpäeva ületanud päeva eest.
   6. Juhul kui töövõtja rikub lepingus sätestatud tähtaegu, on tellijal õigus nõuda töövõtjalt leppetrahvi 0,2% lepingu punktis 4.1. nimetatud maksumusest iga tähtaja ületanud kalendripäeva eest.
   7. Pooled on kokku leppinud, et töövõtja kohustub hüvitama lepingu täitmise käigus tekkinud kahju kolmandatele isikutele. Töövõtja kohustub oma kulul esindama tellijat lepingu alusel täidetavate ülesannete või toimingutega seotud kõigis vaidlustes (sh kohtuvaidlustes) kolmandate isikutega ning kandma kõik sellega kaasnevad menetluskulud.
   8. Tööde tegemise ajal kannab juhusliku hävimise või kahjustumise riisikot töövõtja. Töövõtjal ei ole õigust nõuda tasu tehtud lepingu objektiks olevate tööde eest, mis on hävinud või kahjustunud enne nende vastuvõtmist tellija poolt.
   9. Töö juhusliku hävimise või kahjustumise riisiko läheb üle tellijale valminud töö kohta pärast ehitustööde üleandmise-vastuvõtmise akti allkirjastamist poolte poolt.
7. **Lepingu kehtivus**
   1. Leping jõustub allkirjastamisel mõlema poole poolt ja kehtib kuni lepingust tulenevate kohustuste täitmiseni.
   2. Tellija võib lepingust taganeda, kui töövõtja rikub oluliselt õigusaktidest või lepingust tulenevaid kohustusi (nt liiklusohutuse nõuete korduv rikkumine objektil jm). Tellija võib lepingu üles öelda võlaõigusseaduses ettenähtud korras. Lepingust taganemisel töövõtja süül tasub töövõtja tellijale leppetrahvi 10% lepingu taganemise ajaks tegemata tööde maksumusest (koos käibemaksuga). Tellijal on õigus nimetatud summa maha arvata töövõtjale tasumisele kuuluvast summast.
   3. Töövõtja võib lepingust taganeda, kui tellija rikub oluliselt lepingu tingimusi. Sellisel juhul on tellija kohustatud töövõtjale hüvitama töövõtja poolt lepingu täitmisel tehtud kulutused. Lepingu ülesütlemisel tellija süül tasub tellija töövõtjale 10% lepingu ülesütlemise ajaks tegemata tööde maksumusest.
8. **Teated**
   1. Pooltevahelised lepinguga seotud teated peavad olema esitatud kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
   2. Informatsioonilist teadet võib edastada nii suuliselt kui ka e-kirjaga. Operatiivset tegutsemist nõudvate tegevuste korral teavitatakse töövõtjat telefoni teel.
   3. Kirjalikud teated saadetakse lepingu pooltele e-posti teel digitaalselt allkirjastatuna või selle võimaluse puudumisel antakse lepingu pooltele üle allkirja vastu. Kui ühe poole teade on teisele poolele saadetud lepingus märgitud e-posti aadressil loetakse see kättesaaduks järgmisel tööpäeval, välja arvatud juhul, kui teine pool on teate kättesaamist e-posti teel varasemalt kinnitanud.
   4. Lepingu pool on kohustatud kätte saadud ning vastust eeldavale teatele vastama kolme päeva jooksul selle kättesaamisele järgnevast päevast lugedes, kui teates ei ole ette nähtud vastamiseks pikemat tähtaega.
   5. Avalikkusega ning meediaga suhtlemine töövõtulepingut puudutavates küsimustes toimub ainult kooskõlastatult tellijaga.
9. **Poolte kontaktisikud**
   1. Töövõtja vastutav isik on ……, kes lahendab tehnilised küsimused ning kellel on kohustus koostada tööde üleandmise-vastuvõtmise akt ja sellele alla kirjutada (tel: …, e-post: …).
   2. Tellija kontaktisik on ….., tel: …., e-post: [……](mailto:gert.kuling@kohila.ee) , kellel on õigus kontrollida töövõtja kohustuste täitmist ning alla kirjutada töökoosolekute protokollidele, tehtud tööde aktile, tööde üleandmise-vastuvõtmise aktile ja kokku leppida muudatustööde teostamises.
   3. Omanikujärelevalve kontaktisikust teavitatakse töövõtjat esimesel võimalusel.
10. **Muud tingimused**
    1. Lepingut võib muuta poolte kirjalikul kokkuleppel ja kooskõlas kehtivate õigusaktidega.
    2. Kõik lepingu tõlgendamisest või täitmisest tulenevad vaidlused püütakse lahendada pooltevaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
    3. Kõigis küsimustes, mis ei ole reguleeritud lepinguga, juhinduvad pooled vastavatest õigusaktidest ning ehitustegevuses väljakujunenud põhimõtetest ja heast tavast.
    4. Leping on koostatud ja allkirjastatud digitaalselt poolte poolt.
11. **Poolte andmed ja allkirjad**

**...................................... Töövõtja**

(allkirjastatud digitaalselt) (allkirjastatud digitaalselt)